C 446/16

INFORMATIVNO OBVESTILO – JAVNO POSVETOVANJE

Imena iz Mehike za zaščito kot geografske označbe za žgane pijače v Evropski uniji

(2018/C 446/09)

V rednem postopku posodabljanja seznamov žganih pijač v prilogah I in II k Sporazumu med Evropsko skupnostjo in Združenimi mehiškimi državami o vzajemnem priznavanju in zaščiti označb za žgane pijače iz leta 1997 (v nadaljnjem besedilu: Sporazum o žganih pijačah iz leta 1997) je Mehika predložila priloženi seznam imen za zaščito v okviru Sporazuma o žganih pijačah iz leta 1997. Evropska komisija trenutno proučuje, ali bi bilo treba ta imena zaščititi v okviru Sporazuma o žganih pijačah iz leta 1997 kot geografske označbe v smislu člena 22(1) Sporazuma o trgovinskih vidikih pravic intelektualne lastnine.

Komisija poziva države članice ali tretje države ali katere koli fizične ali pravne osebe z zakonitim interesom, ki imajo stalno prebivališče ali sedež v državi članici ali tretji državi, da vložijo ugovor zoper takšno zaščito z vložitvijo ustrezno utemeljene izjave.

Komisija mora ugovor prejeti v enem mesecu od datuma te objave. Ugovor se pošlje na elektronski naslov: AGRI-A3@ec.europa.eu.

Ugovor se bo pregledal le, če bo prejet v zgoraj navedenem roku in če bo v njem v zvezi z zaščito predlaganega imena utemeljeno naslednje:

(a) predlagano ime bi bilo v nasprotju z imenom rastlinske sorte ali živalske pasme, zaradi česar je verjetno, da bi zavedlo potrošnika glede resničnega porekla proizvoda;

(b) predlagano ime bi bilo v celoti ali delno enakozvočno imenu, ki je v Uniji že zaščiteno v okviru Uredbe (ES) št. 110/2008 Evropskega parlamenta in Sveta z dne 15. januarja 2008 o opredelitvi, opisu, predstavitvi, označevanju in zaščiti geografskih označb žganih pijač ter razveljavitvi Uredbe Sveta (EGS) št. 1576/89 (1), ali je navedeno v sporazumih, ki jih je Unija sklenila z naslednjimi državami: — Švico (2), — Korejo (3), — Srednjo Ameriko (4), — Čilom (5), — Kolumbijo, Perujem in Ekvadorjem (6) — Srbijo (7), — Moldavijo (8), — Gruzijo (9); — Lihtenštajnom (10), — Združenimi državami Amerike (11), — Kanado (12), — Ukrajino (13),

(c) predlagano ime bi lahko zaradi ugleda, slovesa in trajanja uporabe blagovne znamke potrošnika zavedlo glede prave identitete proizvoda;

(d) predlagano ime bi ogrozilo obstoj popolnoma ali delno identičnega imena ali blagovne znamke ali obstoj proizvodov, ki so bili zakonito na trgu že najmanj pet let pred datumom objave tega obvestila;

(e) ali če se lahko zagotovijo podatki, na podlagi katerih je mogoče sklepati, da je ime, za katero se proučuje zaščita, generično.

Zgoraj navedena merila se bodo ocenila glede na ozemlje Unije; v primeru pravic intelektualne lastnine to pomeni samo ozemlje ali ozemlja, kjer so navedene pravice zaščitene. Morebitna zaščita teh imen v Evropski uniji je odvisna od sklenitve pravnega akta o spremembi prilog k Sporazumu o žganih pijačah iz leta 1997.

Seznam imen iz Mehike za zaščito kot geografske označbe za žgane pijače v Evropski uniji (14)

Ime Kratek opis Bacanora agavova žgana pijača Raicilla Jalisco agavova žgana pijača Vinatas de Michoacán Región de Origen agavova žgana pijača

(1) UL L 39, 13.2.2008, str. 16.

(2) Sklep Sveta 2009/404/ES z dne 25. maja 2009 o sklenitvi Sporazuma med Evropsko skupnostjo in Švicarsko konfederacijo o spremembi Sporazuma med Evropsko skupnostjo in Švicarsko konfederacijo o trgovini s kmetijskimi proizvodi (UL L 136, 30.5.2009, str. 1).

(3) Sklep Sveta 2011/265/EU z dne 16. septembra 2010 o podpisu Sporazuma o prosti trgovini med Evropsko unijo in njenimi državami članicami na eni strani ter Republiko Korejo na drugi strani v imenu Evropske unije in o njegovi začasni uporabi (UL L 127, 14.5.2011, str. 1).

(4) Sporazum o pridružitvi med Evropsko unijo in njenimi državami članicami na eni strani ter Srednjo Ameriko na drugi strani (UL L 346, 15.12.2012, str. 3).

(5) Sporazum o pridružitvi med Evropsko skupnostjo in njenimi državami članicami na eni strani in Republiko Čile na drugi strani (UL L 352, 30.12.2002, str. 3).

(6) Trgovinski sporazum med Evropsko unijo in njenimi državami članicami na eni strani ter Kolumbijo in Perujem na drugi strani (UL L 354, 21.12.2012, str. 3).

(7) Sklep Sveta in Komisije 2013/490/EU, Euratom z dne 22. julija 2013 o sklenitvi Stabilizacijsko-pridružitvenega sporazuma med Evropskima skupnostma in njunimi državami članicami na eni strani ter Republiko Srbijo na drugi strani (UL L 278, 18.10.2013, str. 14).

(8) Sklep št. 1/2016 Pododbora za geografske označbe z dne 18. oktobra 2016 o spremembi prilog XXX-C in XXX-D k Pridružitvenemu sporazumu med Evropsko unijo in Evropsko skupnostjo za atomsko energijo in njunimi državami članicami na eni strani ter Republiko Moldavijo na drugi strani [2016/2127] (UL L 335, 9.12.2016, str. 1).

(9) Sklep št. 1/2016 Pododbora za geografske označbe z dne 10. novembra 2016 o spremembi Priloge XVII-C in dela B Priloge XVII-D k Pridružitvenemu sporazumu med Evropsko unijo in Evropsko skupnostjo za atomsko energijo in njunimi državami članicami na eni strani ter Gruzijo na drugi strani [2016/2128] (UL L 335, 9.12.2016, str. 133).

(10) Dodatni sporazum med Evropsko skupnostjo, Švicarsko konfederacijo in Kneževino Lihtenštajn o razširitvi Sporazuma med Evropsko skupnostjo in Švicarsko konfederacijo o trgovini s kmetijskimi proizvodi na Kneževino Lihtenštajn (UL L 270, 13.10.2007, str. 6).

(11) Sporazum v obliki izmenjave pisem med Evropsko skupnostjo in Združenimi državami Amerike o vzajemnem priznavanju nekaterih destiliranih žganih pijač/žganih pijač (UL L 157, 24.6.1994, str. 37).

(12) Sporazum med Evropsko skupnostjo in Kanado o trgovini z vini in žganimi pijačami (UL L 35, 6.2.2004, str. 3).

(13) Sporazum o pridružitvi med Evropsko unijo in njenimi državami članicami na eni strani ter Ukrajino na drugi strani (UL L 161, 29.5.2014, str. 3).

(14) Seznam, ki so ga predložili mehiški organi v okviru posodobitve prilog I in II k Sporazumu o žganih pijačah iz leta 1997. Imena s seznama so registrirana v Mehiki.